Жаз мезгіліндегі қауіпсіздік ережелері және қауіпсіздікке бағытталған ойындар
Жаз мезгілі – балалардың таза ауада көп уақыт өткізетін, қимылды ойындар ойнайтын қызықты кезеңі. Сонымен бірге жазда күннің ыстығы, су, жәндіктер, жол және ойын алаңындағы қауіптерге ерекше көңіл бөлу қажет. Балаларға қауіпсіздік ережелерін ойын арқылы үйрету олардың ережені жеңіл қабылдауына мүмкіндік береді.
                                       Жаз мезгіліндегі негізгі қауіпсіздік ережелері
Балаларға:
· күннің ыстығында ұзақ уақыт далада болмау;
· бас киім кию;
· көлеңкеде ойнау және жеткілікті су ішу;
· суға үлкендердің рұқсатынсыз жақындамау;
· жолға шықпау, көшеде тек ересек адамның қолынан ұстау;
· бейтаныс өсімдіктерді, жидектерді және жәндіктерді ұстамау;
· ойын алаңында бір-бірін итермеу;
· өткір және қауіпті заттарға жақындамау;
· тәрбиешінің немесе ата-ананың айтқан қауіпсіздік ережесін сақтау керектігін түсіндіру қажет.
Қауіпсіздікке бағытталған ойындар
1. «Күн мен көлеңке»    Мақсаты: балаларға күннен қорғану қажеттігін түсіндіру.Балалар «күн шықты» дегенде алаңда жай қозғалады. Тәрбиеші «Күн ысыды!» дегенде балалар көлеңкелі жерге жиналады.
Үйретеді: күннен қорғану, тәрбиешінің белгісін тыңдау.
.2. «Қауіпті – қауіпсіз»Тәрбиеші әртүрлі суреттер көрсетеді: доп, гүл, дәрі, бөтелке, ойыншық, өткір зат және т.б. Балалар қауіпсіз затты көргенде қол шапалақтайды, қауіпті затты көргенде қолдарын айқастырып «болмайды» белгісін көрсетеді.
Мақсаты: қауіпті заттарды ажырата білуге үйрету.
Қорытынды:Қауіпсіздік ережелерін балаға тек түсіндіру жеткіліксіз. Оларды ойын, қимыл, сурет және күнделікті жағдайлар арқылы қайталап үйрету тиімді. 2–4 жастағы балалар үшін тапсырмалар қысқа, түсінікті және қайталанатын болғаны дұрыс. Баланың қауіпсіздігі – ересектің тұрақты бақылауы мен дұрыс ұйымдастырылған тәрбиелік жұмыстың нәтижесі.

